ახალი იდეები წინასაარჩევნოდ სამხრეთ ოსეთში
თვითაღიარებულ სამხრეთ ოსეთში გაზაფხულზე ან ზაფხულის დასაწყისში არჩევნებისთვის ემზადებიან.
გორი — ამ ტერიტორიაზე მცხოვრები ადამიანები რჩეულთ გამოავლენენ, ვინც მომავალი ხუთი წლის მანძილზე პარლამენტში იმუშავებს და კანონშემოქმედებითი საქმიანობით დაკავდება. წინასაარჩევნოდ პარტია „ერთიანი ოსეთის“ ლიდერმა სამხრეთ და ჩრდილო ოსეთის გაერთიანების თემა გაააქტიურა, მხოლოდ რუსეთის შემადგენლობის ფარგლებში. იდეა სიახლეს არც ადგილობრივი მცხოვრებლებისთვის წარმოადგენს და არც რუსეთისთვის, თუმცა მას მომხრეებთან ერთად, მოწინააღმდეგეც ბევრი ჰყავს. თვითაღიარებულ სამხრეთ ოსეთში იციან, რომ რუსეთთან მიერთების პერსპექტივა მათი დამოუკიდებელ სახელმწიფოდ არსებობის პერსპექტივას უგულებელყოფს. ამერიკის ხმა ოს ჟურნალისტს, მარია პლიონს ესაუბრა, რომელმაც ჩვენთან საუბრისას განაცხადა, რომ ორი ოსეთის გაერთიანება ყველა ოსის ოცნებაა, მხოლოდ არა რუსეთის შემადგენლობაშიო. „სამხრეთ და ჩრდილო ოსეთის გაერთიანება ყველა ოსის ოცნებაა. ჩემთვისაც მათ შორის, მაგრამ ეს შორეული პერსპექტიცაა. ამასთან, გაერთიანება რუსეთის შემადგენლობაში, ეს არაა გამოსავალი. ეს ნიშნავს, რომ ჩვენ უარს ვამბობთ დამოუკიდებლობაზე და შევდივართ სხვა, საკმარისად პრობლემატური ქვეყნის შემადგენლობაში,“- ამბობს მარია პლიონი. რუსეთს სამხრეთ და ჩრდილო ოსეთის გაერთიანება და მიერთება თავად არ სურს. ამის შესახებ ჩვენთან საუბრისას ლია ჩლაჩიძემ, ერგნეთის მცხოვრებმა განაცხადა, რომელიც არასამთავრობო ორგანიზაცია ერგნეთს ხელმძღვანელობს და ბევრი ოსი მეგობარი ჰყავს. ამბობს ლია ჩლაჩიძე. ქალაბტონი ლია ჩვენთან საუბრისას ჩრდილო ოსეთის რესპუბლიკის ხელმძღვანელის თეიმურაზ მამსუროვის მოსაზრებასაც იხსენებს სამხრეთ და ჩრდილო ოსეთის გაერთიანების შესახებ. ქალბატონი ლია ამბობს: ამ დროისთვის არსებული ინფორმაციით, რუსეთთან ოსეთის გაერთიანების შესახებ კითხვა რეფერენდუმზე არ დაისმება.